Tidlig i 1713 ble styrker fra Det svenske imperiet og Holstein-Gottorp beleiret av en samlet russisk og saksisk-polsk armé i en lomme rundt Tönning. Den svenske styrken besto av restene av den 16 000 mann store arméen til Magnus Stenbock som hadde brutt ut av Stralsund-lomma, og ignorert en ordre om å marsjere inn i Polen. Han slo en dansk armé i slaget ved Gadebusch og fulgte etter restene av dem inn i Holstein. De russiske og saksisk-polske allierte av Danmark sendte 36 000 soldater etter Stenbock.